./data/phi0474/phi020/phi0474.phi020.perseus-lat2.xml
qui cives Romani in colonias Latinas proficiscebantur fieri non poterant Latini, nisi erant auctores facti nomenque dederant: qui erant rerum capitalium condemnati non prius hanc civitatem amittebant quam erant in eam recepti, quo vertendi, hoc est mutandi, soli causa venerant  id autem ut esset faciundum, non ademptione civitatis, sed tecti et aquae et ignis interdictione faciebant